Analize şi opinii 


Sorin Roşca Stănescu: Alo, lohannis! 
Alo, Hellvig! 

Simpatia pe care am avut-o și încă o am faţă de Eduard Hellvig nu are nicio legătură și cu conținutul 
editorialului de azi. Și nici disprețul pe care i-l port lui Klaus lohannis. În definitiv, supun analizei o problemă 
destul de gravă de stat. De siguranţă naţională. Florian Coldea s-a vândut sau a fost vândut la bucată 
autorităţilor unui stat străin. A devenit consilier pentru siguranţă naţională al guvernului albanez. Ceea ce este 
de-a dreptul gravisim. 

Cei care în acest moment încearcă să-l apere pe Coldea și să ascundă sub preș responsabilităţile care revin 
conducerii SRI și președintelui României, invocă în mod incorect, de fapt de-a dreptul perfid, cooperarea din 
interiorul Uniunii Europene. Vezi Doamne, România ar fi primit sarcina de a ajuta tinerele democrații. Prin 
vasta noastră experienţă în această materie. Așa a ajuns Monica Macovei consultant juridic al guvernului 
albanez, aparent înșurubată acolo de UE, dar de fapt la presiunile lui George Soros, care intenţiona și în final 
a și reușit să aibă la Tirana un guvern și un președinte marionetă. În mod asemănător, a ajuns și Victor Ponta 
consultant în probleme de politică internă și externă și probabil și de afaceri. Treacă-meargă! Niciunul dintre 
cei menţionaţi mai sus nu a răspuns la cel mai înalt nivel de siguranţa naţională a României. Niciunul nu a avut 
acces, decât parţial, la secretele deţinute de statul român. Deosebirea față de Florian Coldea este 
fundamentală. Acesta s-a aflat practic la butoanele celui mai important serviciu secret al României. La 
butoanele SRI. Un serviciu secret care în bună măsură, e drept, în mod mascat, a controlat și Serviciul de 


Ministerul de Interne, și sistemul judecătoresc pe vremea binomului și a faimoaselor protocoale, și o parte 
însemnată a clasei politice și a presei. La Florian Coldea s-au strâns mai multe informaţii decât s-au aflat 
vreodată la dispoziția președintelui României. Ei bine, cu toate aceste informaţii, Coldea s-a pus la dispoziția 
guvernului albanez. Cele mai multe dintre efectele acestei legături incestuoase ne rămân ascunse. Dar ceea 
ce știm, pentru că zilele trecute ne-a făcut o dezvăluire fostul președinte și prim-ministru al Albaniei, este că o 
parte a expertizei lui Florian Coldea a fost consacrată stabilirii unor legături de tip criminal între cartelurile 
drogurilor din Mexic și reţelele de trafic din Albania și din România. Acest lucru este extrem de grav. Îmi pot 
permite să presupun că Florian Coldea i-a îndrumat pe reprezentanţii noului guvern socialist, instalat la putere 
de Soros, cum să se lupte cu adversarii politici utilizând „culoarele justiţiei”. Adică a exportat ceea ce inventase 
și aplicase în România. Și ceea ce mai știm în mod cert e că la vedere și în mod cât se pate de oficial a avut 
un contract cu guvernului de la Tirana și a încasat lunar câte 7.000 de euro. Ceea ce a încasat neoficial în 
urma traficului cu droguri și altor activități, probabil de tip comercial, nu apare niciunde în scripte. Cel puţin 


până în acest moment. 


Dar ceea ce știm este suficient. Soţia lui Coldea este și ea înșurubată în SRI într-o poziţie cheie și a fost 
obligată prin lege să depună declaraţiile de venituri inclusiv în ceea ce priveşte veniturile soțului. Prin urmare 
este cu desăvârșire exclus ca Eduard Hellvig, în calitatea sa de director al Serviciului Român de Informaţii, să 
nu fi fost informat în legătură cu respectiva colaborare. Atrag atenţia asupra faptului că o parte consistentă din 
bugetul SRI este direcționată către Serviciul de Protecţie Internă, care are tocmai rolul de a monitoriza 
isprăvile unor ofiţeri ai serviciului, inclusiv când aceștia sunt rezervă și, prin activităţile lor, pot influența sau 
altera activitatea generală. Reprezentanţii Serviciului de Protecţie Internă aveau obligaţia să-l monitorizeze pe 
Florian Coldea după trecerea acestuia în rezervă şi să raporteze ceea ce au aflat. Prin urmare, Eduard Hellvig 
are o mare răspundere întrucât, până în momentul în care a demisionat, a omis să reacționeze și să curme 
activitățile lui Coldea, care aducea prejudicii statului român. 


La rândul său, președintele României, Klaus lohannis, a fost pus la curent cu activităţile lui Coldea și nu a 
reacționat, deși conduce Consiliul Suprem de Apărare a Ţării, sau poate, cine știe, nici nu a fost informat. 
Pentru că la haosul în care Klaus lohannis conduce CSAT, nu m-aș mira deloc ca acesta să nu citească cea 


mai mare parte a notelor informative și rapoartelor pe care le primește. Ceea ce însă nu-l disculpă. 


Cei doi, președintele în exerciţiu și Eduard Hellvig, director demisionar al SRI, trebuie luaţi la întrebări de către 
singura instituţie care o poate face. Parlamentul României. Și la pachet cu ei trebuie luat la întrebări și 
succesorul lui Eduard Hellvig. Persoana aflată la comanda SRI până când, zilele trecute, a început această 


serie de dezvăluiri. 
Autor: Sorin Roşca Stănescu 


Sursa: https://corect-news.ro/alo-iohannis-alo-hellvig/ 

